smcproject/ml-wiki-sentences huggingface dataset:
ഖുർആൻ പകർത്തി എഴുതുന്നതിലൂടെ ഈ കലാരൂപം വികാസം കൊള്ളുകയായിരുന്നു.
വാക്കുകളും വാക്യങ്ങളും ഉൾകൊള്ളുന്ന ആശയങ്ങളെ ചിത്രത്തിലൂടെ ആവിഷ്‌കരിക്കുന്ന രീതിയിലേക്ക് ഇത് വളർന്നു വികസിച്ചിട്ടുണ്ട്.
ആധുനിക ചിത്രകലയിലെ മിക്ക സങ്കേതങ്ങളും കാലിഗ്രാഫിയിലൂടെ പ്രകടമാക്കാൻ സാധിക്കുന്ന തരത്തിലേക്ക് കാലിഗ്രാഫി വളർന്നു എന്നത് ഇതിന്റെ സർഗമൂല്യത്തെ അടയാളപ്പെടുത്തുന്നു.
അക്ഷരങ്ങളുടെ പ്രത്യേകരീതിയിലുള്ള ക്രമീകരണത്തിലൂടെ മനോഹരമായ ചിത്രമാക്കി മാറ്റുന്ന കലയാണ് കലിഗ്രഫി.
ഒന്നാം നൂറ്റാണ്ടോടെ തന്നെ റോമൻ കൊത്തുപണികളിൽ ലാറ്റിൻ അക്ഷരമാല കൊണ്ടുള്ള കലിഗ്രഫി കാണാൻ കഴിയും .
നാലും, അഞ്ചും നൂറ്റാണ്ടുകൾക്കു മുൻപേ തന്നെ ബൈബിൾ പകർത്തിയെഴുതുന്നതിൽ കലിഗ്രഫി ഉപയോഗിച്ചിരുന്നു.
പ്രധാനമായും അറബിഭാഷയിലാണ് ഈ കലാരൂപം കൂടതലായി ഉപയോഗിച്ചുവരുന്നത്.
ചൈനീസ് നാഗരികതയിലും കലിഗ്രഫി ഉണ്ടായിരുന്നെങ്കിലും അക്ഷരങ്ങളെ ഒറ്റയൊറ്റയായി മാത്രമാണ് ഉപയോഗിച്ചിരുന്നത്.
ഖുർആൻ രേഖപ്പെടുത്തുന്നതിനുവേണ്ടി അറബി ലിപി വ്യാപകമായി ഉപയോഗിക്കാൻ തുടങ്ങിയപ്പോൾ ആരംഭിച്ച ലിപി പരിഷ്ക്കരണ ശ്രമങ്ങളിൽ നിന്നുമാണ് അറബി കലിഗ്രഫി രൂപപ്പെട്ടു വന്നത്.
ഖുർആൻ ലിഖിതം, മദ്രസകൾ, പള്ളികൾ, എന്നിവ അലങ്കരിക്കുന്നതിന് ചിത്രങ്ങളുടെ രൂപത്തിൽ കലിഗ്രഫി ഉപയോഗിക്കുന്നു.
സൂറത്തു അത്തീൻ അറബി കാലിഗ്രാഫിയിൽ
വ്യത്യസ്ത തരം അറബി കലിഗ്രഫി ലിപികൾ ഉണ്ട്‌.
:- കൂഫി ലിപി, നസ്ഖ് ലിപി, ഥുലുഥ് മുഹഖ്ഖഖ്  റയ്ഹാനി, റുഖ്അ, * സൂറത്തുൽ അലഖ് തുഘ്ര കാലിഗ്രഫിയിൽ തൗഖി, മഗരിബി, ഫാർസി തുഘ്ര അവലംബം
അറബിക്കടലിലെ ഇറ്റാലിയൻ വെടിവെപ്പ് 2012 ഇംഗ്ലീഷ് വിലാസം https://ml.wikipedia.org/wiki/Enrica_Lexie_Fishermen_killing_case
2012 ഫെബ്രുവരി 15-ന് കേരളത്തിലെ കൊല്ലം ജില്ലയിലെ നീണ്ടകരയിൽ നിന്നും മത്സ്യബന്ധനത്തിനായി പോയ രണ്ട് ഇന്ത്യാക്കാർ ഇന്ത്യൻ സമുദ്രത്തിൽ വെടിയേറ്റു മരിച്ച സംഭവമാണ് ഇന്ത്യൻ മത്സ്യത്തൊഴിലാളികളുടെ കൊലപാതകം .
മലയാളമാദ്ധ്യമങ്ങൾ ഈ സംഭവത്തെ കടൽക്കൊല കേസ് എന്ന് പരാമർശിക്കുന്നു.
എൻറിക ലെക്സി എന്ന ഇറ്റാലിയൻ കപ്പലിൽ നിന്നുമാണ് വെടിയേറ്റ് മലയാളിയായ കൊല്ലം മൂദാക്കര ഡെറിക് വില്ലയിൽ വാലന്റൈൻ, തമിഴ്നാട് , കന്യാകുമാരിയിലെ ഇരയിമ്മാൻതുറ കോവിൽ വിളാകത്ത് അജീഷ് പിങ്കു എന്നിവർ കൊല്ലപ്പെട്ടത് .
കടൽക്കൊള്ളക്കാരെന്ന് തെറ്റിദ്ധരിച്ചാണ് കപ്പലിലെ സുരക്ഷാഭടന്മാർ വെടിവെച്ചതെന്നാണ് അന്വേഷണത്തിൽ കണ്ടെത്തിയത്.
കൊല്ലം ചീഫ് ജുഡീഷ്യൽ മജിസ്‌ട്രേട്ട് കോടതിയിലാണ് കൊലക്കേസ് സംബന്ധിച്ച കേസ് സമർപ്പിച്ചിട്ടുള്ളത്.
ഇന്ത്യൻ നിയമവ്യവസ്ഥയ്ക്കു മുമ്പാകെ ഇറ്റാലിയൻ നാവികരെയും തങ്ങളുടെ ആയുധങ്ങളും  കൊണ്ടുവരില്ലെന്നായിരുന്നു ഇറ്റലിയുടെ ആദ്യത്തെ നിലപാട്.
എന്നാൽ ഇറ്റലിക്ക് പിന്നീട് ആ നിലപാടു മാറ്റുകയും പ്രതികളുടെ വിചാരണ ഇന്ത്യൻ നിയമമനുസരിച്ച് ഇന്ത്യയിൽതന്നെ നടത്തണം എന്ന ആവശ്യത്തിനു  വഴങ്ങുകയും ചെയ്തു.
കൊല്ലം ജില്ലയിലെ നീണ്ടകരയിൽ നിന്നും മത്സ്യബന്ധനത്തിനായി പോയ സെന്റ് ആന്റണീസ് മത്സ്യബന്ധന ബോട്ടാണ് ഇറ്റാലിയൻ നാവികർ കടൽക്കൊള്ളക്കാരുടേതെന്ന് തെറ്റിദ്ധരിച്ചത്.
ആകെ 11 പേരാണ് ബോട്ടിൽ ഉണ്ടായിരുന്നത്.
സംഭവസമയത്ത് ഉണർന്നിരുന്ന രണ്ടുപേരാണ് വെടിയേറ്റു മരിച്ചത്.
ഡോൾഫിൻ ചേംബേഴ്‌സ് എന്ന ഇറ്റാലിയൻ കമ്പനിയാണ് കപ്പൽ ഉടമകൾ.
19 ഇന്ത്യക്കാർ കപ്പലിലെ ജീവനക്കാരായി ഉണ്ട്.
സിംഗപ്പൂരിൽ നിന്നും ഈജിപ്തിലേക്ക് പോകുകയായിരുന്ന കപ്പലിലെ സുരക്ഷാഭടന്മാരായ ലസ്‌തോറ മാസിമിലിയാനോ, സൽവാതോറോ ലിയോൺ എന്നിവരാണ് വെടിവെച്ചത്.
വാലന്റൈന്റെ നെറ്റിയിലും അജീഷിന്റെ നെഞ്ചിലുമാണ് വെടിയേറ്റത്.
എന്റിക ലക്സി കൊച്ചിയിൽ നിയമനടപടികൾ
ഇന്ത്യൻ പ്രതിരോധസേനയുടെ നിർദ്ദേശാനുസരണം നിയമനടപടികൾക്കായി കപ്പൽ 16-ന് 11.30-ന് കൊച്ചിയിൽ കരയ്ക്കടുപ്പിച്ചു.
ഇറ്റാലിയൻ കോൺസൽ ജനറൽ ജിയാം പൗലോസ് കുട്ടീലിയോ മുംബൈയിൽ നിന്നും കൊച്ചിയിലെത്തി സിറ്റി പോലീസ് കമ്മീഷണറുമായി ചർച്ച ചെയ്ത് കമ്മീഷണർ പുറംകടലിൽ കപ്പലിലെത്തിയാണ് കപ്പൽ തീരത്തടുപ്പിക്കാൻ നിർദ്ദേശം നൽകിയത്.
കപ്പലധികൃതരുടെ വാദം ഇന്ത്യൻ അതിർത്തിക്കു പുറത്താണ് സംഭവം നടന്നത് അതിനാൽ രാജ്യാന്തര കപ്പൽ നിയമമാണ് ബാധകമെന്നു വാദിച്ചു.
19-ന് വൈകിട്ട് 3.30-നാണ് എറണാകുളം റേഞ്ച് ഐ.ജി കെ.പത്മകുമാറിന്റെയും സിറ്റി പൊലീസ് കമ്മീഷണർ എം.ആർ. അജിത്കുമാറിന്റെയും സാന്നിധ്യത്തിൽ കൊല്ലം സിറ്റി പൊലീസ് കമ്മീഷണറുടെ ചുമതല വഹിക്കുന്ന ക്രൈം ബ്രാഞ്ച് എസ്.പി. സാം ക്രിസ്റ്റി ഡാനിയൽ കുറ്റവാളികളെ അറസ്റ്റ് ചെയ്തത് .
ഇന്ത്യൻ ശിക്ഷാനിയമം 302-ആം വകുപ്പ് പ്രകാരം കൊലക്കുറ്റമാണ് പ്രതികൾക്ക് ചുമത്തിയത്.
ഇന്ത്യൻ തെളിവ് നിയമത്തിലെ സെക്ഷൻ 27-ആം വകുപ്പ് പ്രകാരം തൊണ്ടികൾ കണ്ടെടുക്കുന്നതിന് സഹായകമായ വിവരം നൽകാൻ പ്രതികളോടുതന്നെ പൊലീസ് ആവശ്യപ്പെട്ട പ്രകാരം 26-ന് പ്രതികളായ നാവികർ നൽകിയ മൊഴിയുടെ അടിസ്ഥാനത്തിൽ വെടിവെക്കാൻ ഉപയോഗിച്ച തോക്കുകൾ ഇറ്റാലിയൻ കപ്പലായ എന്റിക്ക ലെക്സിയിൽ നിന്ന് പ്രത്യേക അന്വേഷണസംഘം കണ്ടെത്തി .
കപ്പലിൽ നിന്നും പിടിച്ചടുത്ത എല്ലാ തൊണ്ടികളും 27-ന് കൊല്ലം കോടതിയിൽ ഹാജരാക്കി.
കോടതി ഈ വസ്തുക്കൾ തിരുവനന്തപുരം ഫോറൻസിക് ലാബിലേക്ക് ബാലിസ്റ്റിക് പരിശോധനയ്ക്കായി അയച്ചു .
കൊല്ലപ്പെട്ടവരുടെ കുടുംബാഗങ്ങളും ബോട്ടുടമയും കേരള ഹൈക്കോടതിയിൽ നഷ്ടപരിഹാരത്തിനായി പ്രത്യേകം ഹർജികൾ നൽകി .
ഈ ഹർജി പ്രകാരം കപ്പൽ ഇന്ത്യൻ തീരം വിടാൻ മൂന്നു കോടി രൂപ കെട്ടിവെയ്ക്കണമെന്ന് കേരള ഹൈക്കോടതി നിർദ്ദേശം പുറപ്പെടുവിച്ചു .
സുപ്രീംകോടതി വിധി 2013
കേസ് റദ്ദാക്കണമെന്ന് ആവശ്യപ്പെട്ട് ഇറ്റലി നൽകിയ ഹർജി പരിഗണിച്ച്, ഇറ്റാലിയൻ നാവികർക്കെതിരെ കേസെടുക്കാൻ കേരളത്തിന് അധികാരമില്ലെന്ന് സുപ്രീംകോടതി വിധിച്ചു.
12 നോട്ടിക്കൽ ദൂരപരിധിക്കുള്ളിൽ മാത്രമേ പ്രാദേശിക സർക്കാരുകൾക്ക് നിയമനടപടി സ്വീകരിക്കാൻ സാധിക്കുകയുള്ളുവെന്നും അതിനാൽ ഐ.പി.സി. പ്രകാരം ഇറ്റാലിയൻ നാവികർക്കെതിരെ കേസെടുക്കാൻ ആവില്ലെന്നും ഇന്ത്യൻ മാരിടൈം നിയമപ്രകാരമാണ് നാവികർക്കെതിരെ കേസെടുക്കേണ്ടതെന്നുമായിരുന്നു കോടതി വിധി .
കർദ്ദിനാൾ ആലഞ്ചേരിയുടെ പ്രസ്താവന
പുതുതായി അഭിഷിക്തനായ കേരളത്തിലെ സീറോ മലബാർ സഭാമേലദ്ധ്യക്ഷൻ, കർദ്ദിനാൾ ജോർജ്ജ് ആലഞ്ചേരി , പ്രശ്നത്തിന് 'സമാധാനപരമായ' പരിഹാരം ആവശ്യപ്പെട്ടുകൊണ്ട് ഭാരത-കേരള സർക്കാരുകളുടെ നയങ്ങൾക്കു വിരുദ്ധമായ നിലപാടെടുത്തു എന്ന്, വത്തിക്കാനിൽ നിന്നുള്ള വാർത്താ ഏജൻസിയായ ഫിദയെ ഉദ്ധരിച്ചുകൊണ്ട് പയനിയർ ദിനപത്രം റിപ്പോർട്ടു ചെയ്തു.
എന്നാൽ ഇന്ത്യയുടെ താൽപര്യങ്ങളെ ഹനിക്കുന്ന ഒരഭിപ്രായവും കർദ്ദിനാൾ പുറപ്പെടുവിച്ചിട്ടില്ലെന്ന് കത്തോലിക്കാ സഭയുടെ വക്താവ് പ്രതികരിച്ചതായും പത്രം പറയുന്നു.
അറബിക്കടൽ ഇംഗ്ലീഷ് വിലാസം https://ml.wikipedia.org/wiki/Arabian_sea
ഇന്ത്യൻ മഹാസമുദ്രത്തിന്റെ ഭാഗമാണ് അറബിക്കടൽ (Arabian Sea).
അറേബ്യൻ ഭൂപ്രദേശങ്ങളെ സ്പർശിക്കുന്നതിനാലാണ് ഈ പേരുവന്നത്.
2400 കിലോ മീറ്ററോളം വീതിയുള്ള ഈ കടലിന്റെ കിഴക്കു ഭാഗത്ത് ഇന്ത്യയും , വടക്ക് പാകിസ്താനിലെ ബലൂചിസ്ഥാൻ , സിന്ധ് പ്രവിശ്യകളും, വടക്കു പടിഞ്ഞാറ് അറേബ്യൻ രാജ്യങ്ങളും, പടിഞ്ഞാറ് ആഫ്രിക്കൻ വൻ‌കരയിലെ സൊമാലിയയും നിലയുറപ്പിക്കുന്നു.
വേദ കാലഘട്ടങ്ങളിൽ സിന്ധു സാഗരം എന്നാണറിയപ്പെട്ടിരുന്നത്.
അറബിക്കടലിന്റെ പരമാവധി ആഴം 4652 മീറ്ററാണ്.
ഇന്ത്യക്കും അറേബ്യൻ ഉപദ്വീപിനും ഇടയിൽ കിടക്കുന്ന, ഇന്ത്യൻ മഹാസമുദ്രത്തിന്റെ വടക്കുപടിഞ്ഞാറൻ ഭാഗം.
3862000 ച.
മി വിസ്തീർണവും ശരാശരി 2734 മീറ്റർ ആഴവുമുണ്ട്.
ഒമാൻ ഉൾക്കടൽ ഇതിനെ പേർഷ്യൻ ഉൾക്കടലുമായി ഹോർമുലസ് കടലിടുക്കു വഴി ബന്ധിപ്പിക്കുമ്പോൾ ഏഡൻ ഉൾക്കടൽ, ബാസൽ മൻഡേബ് വഴി ഇതിനെ ചെങ്കടലുമായി ബന്ധിപ്പിക്കുന്നു.
നൂറ്റാണ്ടുകളോളം ഇന്ത്യക്കും യൂറോപ്പിനും ഇടയിലെ പ്രധാനകച്ചവടമാർഗ്ഗത്തിന്റെ ഭാഗമായിരുന്നു ഈ കടൽ .
സിന്ധു നദിയാണ് അറബിക്കടലിലേക്ക് നേരിട്ടൊഴുകിയെത്തുന്ന പ്രധാന നദി.
നർമദ , തപ്തി , മാഹി എന്നിവയും കേരളത്തിലെ ഒട്ടനവധി നദികളും ഒഴുകിയെത്തുന്നത് ഇവിടേക്കാണ്.
ഇന്ത്യ , ഇറാൻ , ഒമാൻ , പാകിസ്താൻ , യെമൻ , സൊമാലിയ മാലദ്വീപുകൾ എന്നീ രാജ്യങ്ങൾ അറബിക്കടലിന്റെ തീരഭൂമി പങ്കിടുന്നു.
മുംബൈ , സൂററ്റ് , മംഗലാപുരം , കോഴിക്കോട് , കൊച്ചി , തിരുവനന്തപുരം , കറാച്ചി , ഗ്വദാർ (പാകിസ്താൻ), ഏദൻ (യെമൻ) എന്നിവയാണ് അറബിക്കടൽ തീരങ്ങളിലെ പ്രധാന നഗരങ്ങൾ.
മാലദ്വീപ്, ഇന്ത്യയിലെ കേന്ദ്രഭരണ പ്രദേശമായ ലക്ഷദ്വീപ് എന്നിവ പൂർണ്ണമായും അറബിക്കടലിൽ സ്ഥിതി ചെയ്യുന്ന ദ്വീപുകളുടെ സഞ്ചയമാണ്.
വിഴിഞ്ഞം, കൊച്ചി , മുംബൈ , കറാച്ചി , ഏഡൻ എന്നിവയാണ് അറബിക്കടലിലെ മുഖ്യ തുറമുഖങ്ങൾ.
അറബി ലിപി ഇംഗ്ലീഷ് വിലാസം https://ml.wikipedia.org/wiki/Arabic_alphabet float
അറബി , പേർഷ്യൻ , ഉർദു എന്നിങ്ങനെ ഏഷ്യയിലേയും ആഫ്രിക്കയിലേയും അനേകം ഭാഷകൾ എഴുതുന്നതിനുപയോഗിക്കുന്ന ലിപിയാണ്‌ അറബി അക്ഷരമാല (അറബി: أبجدية عربية‎).
ലോകവ്യാപകമായി ഉപയോഗിക്കപ്പെടുന്ന ലിപികളിൽ ലത്തീൻ അക്ഷരമാലക്കു പിന്നിൽ രണ്ടാം സ്ഥാനമാണ്‌ അറബി ലിപിക്കുള്ളത് .
28 അക്ഷരങ്ങളാണ് അറബിയിലുള്ളത്.
അ ഇ ഉ അ്‌ എന്നീ നാല് വർണ്ണങ്ങളാണ് അറബി ഭാഷയിൽ ഉള്ളത്.
അകാരം - ഫതഹ്‌, ഇകാരം - കസറ, ഉകാരം - ദ്വമ്മ, അ്‌കാരം- സുകൂൻ എന്നിവയാണിത്‌.
മറ്റ് ഭാഷകളിലെന്ന പോലെ അറബിയിലും അതിന്റെ പ്രാധാന്യം വലുതാണ്‌.
അറബി അക്ഷരം അക്ഷരത്തിന്റെ പേര് മലയാളം അകാരം അറബി അക്ഷരം അക്ഷരത്തിന്റെ പേര് മലയാളം അകാരം ا അലിഫ് അ ب ബാഅ് ബ ت താഅ് ത ث ഥാഅ് ഏകദേശം ഥ ج ജീമ് ജ ح ഹാഅ് ഹ خ ഖാഅ് ഖ د ദാല് ദ ذ ദാല് ഏകദേശം ദ ر റാഅ് റ ز സാഅ് ഏകദേശം സ (Z) س സീന് സ ش ശീന് ശ ص സ്വാദ് സ്വ ض ളാദ് ള ط ത്വാഅ് ത്വ ظ ള്വാഅ് ഏകദേശം ള ع അയിൻ ഏകദേശം അ غ ഗൊയിൻ ഏകദേശം ഗ ف ഫാഅ് ഫ ق ഖാഫ് ഏകദേശം ഖ ك കാഫ് ക ل ലാമ് ല م മീമ് മ ن നൂൻ ന ه ഹാഅ് ഹ و വാവ് വ ي യാഅ് യ അറബിയല്ലാതെ മറ്റു ഭാഷകളിലെ ഉപയോഗം അക്കങ്ങൾ പടിഞ്ഞാറൻ (മഗ്രെബ്, യൂറോപ്പ്) മദ്ധ്യം (മദ്ധ്യേപൂർവ്വേഷ്യ) കിഴക്കൻ/ഇന്ത്യൻ (പേർഷ്യൻ, ഉർദു) 0 ٠ ۰ 1 ١ ۱ 2 ٢ ۲ 3 ٣ ۳ 4 ٤ ۴ 5 ٥ ۵ 6 ٦ ۶ 7 ٧ ۷ 8 ٨ ۸ 9 ٩ ۹
ഉപയോഗിക്കുന്ന അക്കങ്ങൾ രണ്ടു പ്രധാന തരത്തിലുണ്ട്.
പടിഞ്ഞാറൻ അറബിക് അക്കങ്ങളും കിഴക്കൻ അറബിക് അക്കങ്ങളും .
വടക്കൻ ആഫ്രിക്കയുടെ മിക്ക പ്രദേശങ്ങളിലും പടിഞ്ഞാറൻ അറബി അക്കങ്ങളാണ് ഉപയോഗിക്കുന്നത്.
പടിഞ്ഞാറൻ അറബി അക്കങ്ങളെപ്പോലെതന്നെ കിഴക്കൻ അറബി അക്കങ്ങളിലും യൂണിറ്റ് ഏറ്റവും വലത്തും ഏറ്റവും ഉയർന്ന മൂല്യം ഇടതുവശത്തുമാണ്.
ചരിത്രം അറബി കാലിഗ്രാഫിയുടെ പരിണാമം (9ആം നൂറ്റാണ്ടുംതൽ–11-ആം നൂറ്റാണ്ടുവരെ).
ബിസ്മില്ല ഒരു ഉദാഹരണമായെടുത്തിരിക്കുന്നു.
കൂഫിക് ഖുറാൻ കൈയെഴുത്തുപ്രതികളിൽ നിന്ന്.
(1) ഒൻപതാം നൂറ്റാണ്ടിന്റെ ആദ്യകാലത്ത് എഴുത്തിൽ കുത്തുകളോ ഡയാക്രിട്ടിക് അടയാളങ്ങളോ ഉണ്ടായിരുന്നില്ല; (2) (3) എന്നിവ 9-ആം നൂറ്റാണ്ടിലെയും–10ആം നൂറ്റാണ്ടിലെയും അബ്ബാസിദ് രാജവശത്തിലേതാണ്.
അബു അൽ അസ്വാദിന്റെ രീതിയിൽ ചുവന്ന കുത്തുകൾ പലതരം ചുരുങ്ങിയ സ്വരങ്ങളെ സൂചിപ്പിക്കുവാനായി ഉപയോഗിച്ചിരുന്നു.
പിൽക്കാലത്ത് കറുത്ത കുത്തുകളുള്ള രണ്ടാമതൊരു സംവിധാനം fā’ , qāf എന്നിവ പോലെയുള്ള അക്ഷരങ്ങളെത്തമ്മിൽ തിരിച്ചറിയാനായി ഉപയോഗിച്ചിരുന്നു.
(4) പതിനൊന്നാം നൂറ്റാണ്ടിൽ അൽ ഫറാഹിദിയുടെ സംവിധാനത്തിൽ കുത്തുകൾ അക്ഷരങ്ങളോട് സാദൃശ്യമുള്ള രൂപങ്ങളായി നീണ്ട സ്വരങ്ങളെ ദ്യോതിപ്പിക്കാനായി ഉപയോഗിക്കാൻ തുടങ്ങി.
ഇതാണ് ഇപ്പോൾ നിലവിലുള്ള സംവിധാനം.
അറബി അക്ഷരങ്ങളുടെ ഉത്ഭവം നബാത്തിയൻ അക്ഷരങ്ങളിൽ നിന്നാണെന്നാണ് സൂചന.
അരമായ ഭാഷയുടെ നബാത്തിയൻ ഭാഷാഭേദം എഴുതാനായിരുന്നു ഈ അക്ഷരങ്ങൾ ഉപയോഗിച്ചിരുന്നത്.
നാലാം നൂറ്റാണ്ടിലെ ജബൽ റം എന്ന ലിഖിതമാണ് അറബി ഭാഷയിലുള്ള ഏറ്റവും പഴയ എഴുത്തായി പരിഗണിക്കപ്പെടുന്നത് ( ഇത് ജോർദാനിലെ ‘അക്വബയുടെ 50 കിലോമീറ്റർ കിഴക്കാണ്).
സിറിയയിലെ സെബേദിലെ 512-ലെ ലിഖിതമാണ് കൃത്യമായി കാലനിർണ്ണയം ചെയ്യപ്പെട്ടിട്ടുള്ള ആദ്യ ലിഖിതം.
ഇസ്ലാമിനു മുൻപുള്ള അറബി ലിഖിതങ്ങളിൽ അഞ്ചെണ്ണം മാത്രമേ ഇപ്പോഴും നിലനിൽക്കുന്നുള്ളൂ.
മറ്റു ചിലവ ഇസ്ലാമിനു മുൻപുള്ളതാകാൻ സാദ്ധ്യതയുണ്ട്.
അക്ഷരങ്ങൾക്കും മുകളിലും താഴത്തും കുത്തുകൾ ചേർത്തു തുടങ്ങിയത് പിന്നീടാണ്.
അരമായ ഭാഷയിൽ അറബിയെ അപേക്ഷിച്ച് കുറച്ച് ഫോണമുകളേ ഉണ്ടായിരുന്നുള്ളൂ.
ആദ്യകാല എഴുത്തുകളിൽ 15 അക്ഷരരൂപങ്ങൾ കൊണ്ട് 28 സ്വരങ്ങൾ എഴുതേണ്ട സാഹചര്യമായിരുന്നു ഉണ്ടായിരുന്നത്.
പഹ്ലവി അക്ഷരമാലയും ഇതുപോലെ തന്നെ പ്രശ്നം നിറഞ്ഞതായിരുന്നു.
ഇത്തരം കുത്തുകളുപയോഗിക്കുന്ന ആദ്യ രേഖ നിലവിലുള്ള ആദ്യ അറബി പാപ്പിറസ് ഗ്രന്ഥവുമാണ് ( പി.ഇ.ആർ.എഫ്. 558 ).
ഇതിന്റെ കാലഗണന 643 ഏപ്രിലിലാണെന്നാണ്.
കുത്തുകൾ ഉപയോഗിക്കുന്നത് പിന്നെയും വളരെക്കാലം നിർബന്ധമായിരുന്നുമില്ല.
ലിപികളിലെ ഇത്തരം പ്രശ്നമൊഴിവാക്കാൻ ഒരുപക്ഷേ  പ്രധാന ഗ്രന്ഥങ്ങൾ കാണാതെ പഠിക്കുക എന്ന രീതിയായിരുന്നു അവലംബിച്ചിരുന്നത്.
പിന്നീടാണ് സ്വരങ്ങളുടെ അടയാളങ്ങളും hamzah എന്ന അടയാളവും ഉപയോഗിച്ചുതുടങ്ങിയത്.
ഏഴാം നൂറ്റാണ്ടിന്റെ രണ്ടാം പകുതിയിലായിരുന്നു ഇത്.
786-ഓടെ ഇപ്പോൾ നിലവിലുള്ള സംവിധാനം അൽ ഫറാഹിദി സ്വീകരിച്ചു.
അവലംബം പുറത്തേയ്ക്കുള്ള കണ്ണികൾ Learn Arabic alphabet with audio Interactive audio lesson for learning the Arabic alphabet Archived 2016-04-07 at the Wayback Machine .
Named Entity Recognition – for a discussion of inconsistencies and variations of Arabic written text.
Arabetics – for a discussion of consistency and uniformization of Arabic written text.
The Arabic alphabet (writing letters) Learn Arabic Letters and Quran Reading Archived 2014-03-11 at the Wayback Machine .
Open Source fonts for Arabic script Arabic ഓപ്പൺ ഡയറക്റ്ററി പ്രൊജക്റ്റിൽ
അറബിക്കഥ ഇംഗ്ലീഷ് വിലാസം https://ml.wikipedia.org/wiki/Arabikkatha
ലാൽ ജോസ് സം‌വിധാനം നിർവ്വഹിച്ച 2007 -ൽ‍ പുറത്തിറങ്ങിയ മലയാളചലച്ചിത്രമാണ് അറബിക്കഥ .
ഇന്ത്യയിലും വിദേശത്ത് പ്രത്യേകിച്ച് ദുബായിലും ഇത് ഒരു വിജയ ചിത്രമായിരുന്നു.
കമ്മ്യൂണിസ്റ്റ് പ്രസ്ഥാനത്തെ ആസ്പദമാക്കിയുള്ള ഒരു ചിത്രമാണ് ഇത്.
ഒരു ഇടതുപക്ഷ ചിന്താഗതിക്കാരനായ ക്യൂബ മുകുന്ദൻ എന്ന കഥാപാത്രത്തേ കേന്ദ്രീകരിച്ചാണ് ഈ കഥ.
കമ്മ്യൂണിസ്റ്റ് പാർട്ടിക്ക് വേണ്ടി ജീവിക്കുന്ന ക്യൂബ മുകുന്ദന്റെ കഥയാണ്.
ശ്രീനിവാസനാണ് മുകുന്ദന്റെ വേഷത്തിൽ അഭിനയിക്കുന്നത്.
സാഹചര്യങ്ങൾ മുകുന്ദനെ ദുബായിലേക്ക് പോകാൻ പ്രേരിപ്പിക്കുന്നു.
പക്ഷേ, അവിടുത്തെ സാഹചര്യങ്ങളോട് മുകുന്ദന് പൊരുത്തപ്പെടാൻ പറ്റുന്നില്ല.
കൂടാതെ ഇവിടെ പണിയെടുക്കുന്ന മലയാളികളുടെ ബുദ്ധിമുട്ടുകളും മുകുന്ദന് സഹിക്കാൻ പറ്റുന്നില്ല.
ഒരു കമ്മ്യൂണിസ്റ്റ് രാജ്യമായ ചൈനയോട് കടുത്ത ബഹുമാനവും ആരാധനയുമുള്ള മുകുന്ദൻ ഇതിനിടെ ഒരു ചൈനീസ് പെൺകുട്ടിയെ കണ്ടുമുട്ടുന്നു.
തനിക്ക് ഈ പെൺകുട്ടിയോട് ഇഷ്ടമാവുകയും പിന്നീട് ചൈനയിലെ കമ്മ്യൂണിസത്തിന്റെ മറ്റൊരു മുഖം ഈ പെൺകുട്ടിയിലൂടെ മുകുന്ദൻ തിരിച്ചറിയുന്നു.
മുകുന്ദൻ എന്ന കഥാപാത്രത്തിലൂടെ മലയാളി സമൂഹത്തിന്റെ മാറ്റാൻ പറ്റാത്ത കാഴ്ചപ്പാടിന്റെ സംവിധായകൻ എടുത്തു കാണിക്കുന്നു.
അതുപോലെ പ്രവാസി മലയാളികളുടെ ബുദ്ധിമുട്ടികളുടെ യഥാർഥതയിലേക്കും ഈ ചിത്രം വെളിച്ചം വിതറുന്നു.
അഭിനേതാക്കൾ ശ്രീനിവാസൻ - ക്യൂബ മുകുന്ദൻ ഇന്ദ്രജിത്ത് -  അൻവർ ചാംഗ് ഷുമിൻ - ഷുമിൻ ജയസൂര്യ -സിദ്ദാർഥൻ ജഗതി ശ്രീകുമാർ -കുഞ്ഞുണ്ണി സലീം കുമാർ - കരിം സംവൃത സുനിൽ നെടുമുടി വേണു ശിവജി ഗുരുവായൂർ -  കരുണൻ അണിയറ പ്രവർത്തകർ അണിയറപ്രവർത്തനം നിർ‌വ്വഹണം സംവിധാനം ലാൽ ജോസ് സ്ക്രിപ്റ്റ് Dr.ഇക്ബാൽ കുറ്റിപ്പുറം സിനിമാട്ടോഗ്രഫി മനോജ് പിള്ള എഡിറ്റർ രഞ്ജൻ ഏബ്രഹാം രചന അനിൽ പനച്ചൂരാൻ സംഗീതം ബിജിബാൽ വസ്ത്രാലങ്കാരം എസ്.ബി സതീശൻ മേക്കപ്പ് പട്ടണം ഷാ ഡിസൈൻ ജിസ്സേൻ പോൾ കല സാബുറാം നിശ്ചലചായഗ്രഹണം മോമി, റോസ് സ്റ്റുഡിയോ ദുബായി എഫക്ട്സ് അരുൺ സീനു ഗ്രാഫിക്സ് രാജീവ് ഗോപാൽ ട്രെയിലേഴ്സ് രാജശേഖർ, സൂരജ് ഡി.ടി.എസ് മിക്സ് രാജ കൃഷ്ണ ശബ്ദലേഖനം എൻ.ഹരികുമാർ അസോസിയേറ്റ് ക്യാമറ പ്രദീപ് അസോസിയേറ്റ് ഡയറക്ടർ അനൂപ് കണ്ണൻ
സലാം പാലപ്പെട്ടി
(സലാം ബാപ്പു) സഹസംവിധാനം രഘുരാമ വർമ്മ ലാബ് ആഡ്‌ലാബ്സ് അവലംബം പുറത്തേക്കുള്ള കണ്ണികൾ അറബിക്കഥ ഇന്റർനെറ്റ് മൂവി ഡാറ്റാബേസിൽ http://www.arabikatha.com Archived 2008-03-29 at the Wayback Machine .
അറബിപ്പൊന്ന് Arabiponnu Arabiponnu
എം.ടി. വാസുദേവൻ നായരും എൻ.പി. മുഹമ്മദും ചേർന്നെഴുതിയ നോവലാണ് അറബിപ്പൊന്ന് .
രണ്ട് പ്രമുഖ എഴുത്തുകാർ ചേർന്നെഴുതിയ മലയാളത്തിലെ ആദ്യ നോവലാണിത്.
ഒരു ചെറിയ പട്ടണത്തിൽ നടക്കുന്ന വലിയ കഥയാണ് ഈ നോവലിന്റെ പ്രമേയം.
അരോയോ ഗ്രാൻഡെ
അരോയോ ഗ്രാൻഡെ അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തുള്ള സാൻ ലൂയിസ് ഒബിസ്പോ കൌണ്ടി യിൽ സ്ഥിതി ചെയ്യുന്ന ഒരു പട്ടണമാണിത്.
2010 ലെ ജനസംഖ്യാ കണക്കെടുപ്പനുസരിച്ച് ഈ പട്ടണത്തിലെ ജനസംഖ്യ 17,716 ആയിരുന്നു.
അരോയോ ഗ്രാൻഡെ താഴ്വരയിൽ ആദ്യകാലത്തു വസിച്ചിരുന്നത് ചുമാഷ് ഇന്ത്യൻസായിരുന്നു.
ഇവർ മേഖലയിൽ വിദൂര ദേശത്തുള്ള മറ്റ് തദ്ദേശീയ വർഗ്ഗക്കാരുമായി വിപുലമായ വാണിജ്യബന്ധത്തിലേർപ്പെട്ടിരുന്നു.
അറം
ഗ്രന്ഥകർത്താവിനു ദോഷകരമായി പരിണമിക്കുന്ന സ്വന്തം വാക്കിനെയാണ് അറം എന്ന് പറയുന്നത്. 'കവികൾ കഥാപാത്രങ്ങളുടെ വാക്കായിട്ട് ഉത്തമപുരുഷസർവനാമം ചേർത്തു ശാപരൂപമായി പറയുന്ന സംഗതി മേലാൽ തനിക്കുതന്നെ ഫലിക്കുന്നതാണ് അറം' എന്നു സാഹിത്യസാഹ്യ ത്തിൽ ഏ.
ആർ. രാജരാജവർമ ഇതിനു നിർവചനം നല്കിയിരിക്കുന്നു.
കാവ്യത്തിൽ പ്രയോഗിക്കുന്ന അശുഭവചനം പില്കാലത്ത് യാഥാർഥ്യമായിത്തീരുന്നതിനെ അറം പറ്റുക എന്നുപറയുന്നു.
സാഹിത്യകൃതികളിൽ പ്രയോഗിക്കുന്ന ഇത്തരം വചനങ്ങൾ പ്രവചനങ്ങളെന്നപോലെ അവയെഴുതുന്നയാളിന്റെ അനുഭവങ്ങളായി ഭവിച്ചെന്നുവരാം എന്നു മുൻകാലങ്ങളിൽ ചിലർ വാദിച്ചിരുന്നു.
പല മഹാകവികളുടെയും കാര്യത്തിൽ ഇപ്രകാരം സംഭവിച്ചതായി ചൂണ്ടിക്കാണിക്കപ്പെടുന്നു്.
ഉത്തമപുരുഷ സർവനാമത്തിൽ കഥാപാത്രങ്ങളുടെ വാക്കുകളായി പ്രയോഗിക്കുന്ന അശുഭവചനങ്ങൾ എഴുത്തുകാരൻ തന്നെക്കുറിച്ചുപറയുന്ന വാക്കുകളെന്നോണം പിന്നീട് അയാളുടെ ജീവിതാനുഭവമായിത്തീർന്നു എന്ന വിശ്വാസമാണ് ഈ വാദത്തിനടിസ്ഥാനം.
സന്ദർഭത്തിന്റെ സരസതയോ ഹൃദയദ്രവീകരണദക്ഷതയോ കൊണ്ട് കഥാപാത്രത്തിന്റെയും കവികളുടെയും വികാരങ്ങൾ അഭിന്നമാവുകയും, അങ്ങനെ കഥാപാത്രം പറയുന്ന വാക്കുകൾ കവിയുടെതന്നെ ഭാവിയുടെ പിശുനശകുനമാവുകയും ചെയ്യുന്നു എന്ന അന്ധവിശ്വാസത്തിലാണ് അറം എന്ന സങ്കല്പം പടുത്തുയർത്തപ്പെട്ടിരിക്കുന്നത്.
കഥാപാത്രത്തെക്കൊണ്ടു പറയിക്കുക എന്ന രീതി മാത്രമല്ല, 'കഥാപാത്രമായി ജീവിക്കുക' എന്ന ശൈലിപോലും ഇത്തരം സങ്കല്പത്തിനു വളം വയ്ക്കാൻ ഇടയായിക്കാണും.
ഒരു പ്രത്യേകതയായി ഇതിൽ എടുത്തുപറയാനുള്ളത് 'അറം' കേരളീയ കവിഭാവനയിൽ മാത്രമേ എന്തെങ്കിലും പങ്കുവഹിക്കുന്നുള്ളു എന്നതാണ്.
ഇതിനു ചില പ്രസിദ്ധ ഉദാഹരണങ്ങളും കേരളീയ സാഹിത്യസൃഷ്ടികളിൽ നിന്ന് ഉദ്ധരിക്കപ്പെടാറുണ്ട്.
ബകവധം ആട്ടക്കഥയിൽ 'കാടേ ഗതി നമുക്ക്' എന്നു പാണ്ഡവന്മാർ വിലപിച്ചതിന്റെ വിവക്ഷ കർത്താവായ കോട്ടയത്തു തമ്പുരാനെയും പിടികൂടുകയും, ബ്രിട്ടീഷുകാരെ ചെറുത്തുനില്ക്കാൻ നാടുവിട്ട് കാടുകയറി അവിടെത്തന്നെ അദ്ദേഹത്തിനു ജീവിതമവസാനിപ്പിക്കേണ്ടിവരികയും ചെയ്തുവെന്ന കഥയാണ് ഇതിന്റെ ആദ്യ ദൃഷ്ടാന്തം.
നളചരിതത്തിൽ ഹംസം വിലപിക്കുന്ന-'എന്നാൽ കുലമിതഖിലവുമറുതി വന്നിതു' എന്ന പ്രയോഗത്തിന്റെ ആത്മനിഷ്ഠമായ രൂക്ഷത മൂലമാണത്രെ ഉണ്ണായിവാര്യരുടെ ഭവനം അന്യംനിന്നു പോകാനിടയായത്.
കുമാരനാശാൻ പല്ലനയാറ്റിൽ ബോട്ടുമുങ്ങി അപമൃത്യുവിന് ഇരയായ ദുരന്തസംഭവത്തിന്, അദ്ദേഹത്തിന്റെ ദുരവസ്ഥ എന്ന ഖണ്ഡകാവ്യത്തിലെ 'അറ' മാണ് കാരണമായിത്തീർന്നതെന്ന് ചിലർ ചൂണ്ടിക്കാണിക്കുന്നു:
'അന്തമില്ലാതുള്ളോരാഴത്തിലേക്കിതാ ഹന്ത താഴുന്നു, താഴുന്നു കഷ്ടം!
പിന്തുണയും പിടിയും കൂടാതുൾഭയം ചിന്തി, ദുഃസ്വപ്നത്തിലെന്നപോലെ, പൊന്താനുഴറുന്നു, കാല്നില്ക്കുന്നില്ലെന്റെ ചിന്തേ, ചിറകുകൾ നല്കണേ നീ.
ശോകാത്മകകവിതകളും ദുരന്തസാഹിത്യസൃഷ്ടികളും വിലാപകാവ്യങ്ങളും പെരുകിവരുന്ന ആധുനികഘട്ടത്തിൽ 'അറ'ത്തെക്കുറിച്ചുള്ള വിശ്വാസം സഹൃദയരുടെയും അനുവാചകരുടെയും ഇടയിൽ നിന്നു തിരോഭവിച്ചുവരുന്നു.
എന്നാൽ ഇന്നും ചില ഉദാഹരണങ്ങൾ കാണാം.
20090ൽ ഒരു പ്രവാസി ബ്ലോഗ് സാഹിത്യകാരൻ വാഹനാപകടത്തിൽ മരിച്ച സംഭവത്തിന് അദ്ദേഹം അവസാനം എഴുതിയ കവിതയിൽ വന്ന 'അറ'മാണ് കാരണമായതെന്നും വിശ്വസിക്കപ്പെടുന്നുണ്ട്.
റോഡിലെ ഗട്ടറിൽ വീണ് ഒരാൾ മരിക്കുന്നതായിരുന്നു ആ കവിതയുടെ പ്രമേയം.
അവലംബങ്ങൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അറം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അറംഗമുകൾ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2019 ജനുവരി മുതൽ തുടരുന്നു.
കേരളത്തിലെ തിരുവനന്തപുരം ജില്ലയിൽ നെയ്യാറ്റിൻകര മുനിസിപ്പാലിറ്റിയിലുള്ള ഒരു ഗ്രാമമാണ് അറംഗമുകൾ .
അരോൺ വിന്റർ ഇംഗ്ലീഷ് വിലാസം https://ml.wikipedia.org/wiki/Aron_Winter
അരോൺ മൊഹമ്മദ് വിന്റർ (ജനനം 1 മാർച്ച് 1967) ഒരു റിട്ടയേഡ് ഡച്ച് ഫുട്ബോൾ മിഡ്ഫീൽഡറും അജാസ് അണ്ടർ 19 ടീമിന്റെ ഇപ്പോഴത്തെ ഹെഡ് കോച്ചും ആണ്.
നെതർലാൻഡിലെ അജാക്സ്, സ്പാർട്ട റോട്ടർഡാം എന്നിവിടങ്ങളിലും  ഇറ്റാലിയൻ ഭാഗത്തുനിന്ന് ലാസിയോയും ഇന്റർനാഷണേലും , നെതർലൻഡ്സ് ദേശീയ ടീം എന്നിവയ്ക്കുവേണ്ടിയും അദ്ദേഹം കളിച്ചു.
മാനേജ്മെന്റ് സ്റ്റാറ്റിസ്റ്റിക്സ് പുതുക്കിയത്: 8 June 2012 Team From To Record G W D L Win % Toronto FC 6 January 2011 7 June 2012 7001640000000000000♠ 64 7001180000000000000♠ 18 7001210000000000000♠ 21 7001250000000000000♠ 25 7001281300000000000♠ 28.13 Total 7001640000000000000♠ 64 7001180000000000000♠ 18 7001210000000000000♠ 21 7001250000000000000♠ 25 7001281300000000000♠ 28.13 ബഹുമതികൾ കളിക്കാരൻ അജാക്സ് Eredivisie : 1989–90 KNVB Cup : 1986–87 UEFA Cup Winners Cup : 1986–87 UEFA Cup : 1991–92 Internazionale UEFA Cup : 1997–98 നെതർലാൻഡ്സ് UEFA European Championship : 1988 ഇൻഡിവിഡ്യൽ Dutch Young Player of the Year (1): 1986 മാനേജർ Toronto FC Canadian Championship (2): 2011 , 2012 ഇതും കാണുക List of MLS coaches 2001–02 Sparta Rotterdam season അവലംബം
അറ Passage from the second back to the first chamber in the Red Pyramid
കെട്ടിടത്തിൽ ചുമരുകൊണ്ട് വേർതിരിച്ചിട്ടുള്ള ഭാഗമാണ് അറ .
നെല്ലും മറ്റും സൂക്ഷിക്കാൻ മരപ്പലകകൾ നിരത്തി പണിതുണ്ടാക്കുന്ന നിരകൾകൊണ്ട് വേർതിരിച്ചിട്ടുള്ള മുറിക്കും സാധാരണ അറ എന്നു പറയാറുണ്ട്.
മുറി എന്ന അർഥത്തിൽ അതിന്റെ വിവിധോപയോഗങ്ങൾ അനുസരിച്ച് ഉറക്കറ , ഓവറ , കലവറ , കല്ലറ , നിലവറ , മണിയറ , പള്ളിയറ എന്നിങ്ങനെ പലപേരുകൾ ഉപയോഗിക്കാറുണ്ട്.
ഇതിൽ നിലവറ എന്നത് നെല്ലറകളുടെ കീഴിൽ ഏറിയ പങ്കും നിലനിരപ്പിനു താഴെ നിർമ്മിക്കുന്ന മുറിയെയാണ് സൂചിപ്പിക്കുന്നത്.
പാശ്ചാത്യരുടെ സെല്ലാറിനു (Cellar) തുല്യമാണിത്.
തടി മാത്രം ഉപയോഗിച്ച് വീടുണ്ടാക്കിയിരുന്ന കാലത്ത് അറ വീടിനോടു ചേർത്തു വീടിന്റെ പ്രധാനഭാഗമായിത്തന്നെ നിർമിച്ചിരുന്നു.
പുതിയ രീതിയിലുള്ള ഭവനനിർമ്മാണം തുടങ്ങിയപ്പോൾ അറ തടികൊണ്ട് പ്രത്യേകമായി ഉണ്ടാക്കി സിമന്റ് തൂണുകളിലോ തടികൊണ്ടുതന്നെയുള്ള തൂണുകളിലോ സ്ഥാപിക്കുന്നരീതി നടപ്പിലായി.
പല ഭാഗങ്ങളായി ഇളക്കി മാറ്റാവുന്നതരത്തിലാണ് ഇതിന്റെ നിർമിതി.
ശീതോഷ്ണസ്ഥിതിയുടെ വ്യത്യാസംകൊണ്ട് ധാന്യങ്ങൾ കേടുവരാതെയിരിക്കാനാണ് തടികൊണ്ടുതന്നെ അറ നിർമ്മിക്കുന്നത്.
നെല്ലും മറ്റും അറയിൽ സംഭരിക്കുന്നതിനു മുൻപ് പൂജ കഴിക്കുന്ന സമ്പ്രദായം ഹിന്ദുക്കളുടെ ഇടയിലുണ്ട്.
അറ മിക്കവാറും ഇന്നു ഗ്രാമപ്രദേശങ്ങളിൽ മാത്രമേ കാണപ്പെടുന്നുള്ളു.
അലമാരി , പെട്ടി, മേശ മുതലായവയുടെ അകത്തു തടികൊണ്ടു വേർതിരിച്ചിട്ടുള്ള ഭാഗത്തിനും അറ എന്നുതന്നെയാണ് പറയുന്നത്.
ദേവതയെ പ്രതിഷ്ഠിച്ചിട്ടുള്ള ചെറിയ മുറി എന്ന അർഥത്തിലും അറ എന്ന വാക്ക് ഉപയോഗിക്കാറുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അറ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അരോവാന ഇംഗ്ലീഷ് വിലാസം https://ml.wikipedia.org/wiki/Arowana
ശുദ്ധജലത്തിൽ വസിക്കുന്ന മത്സ്യമാണ് അരോവാന .
ഓസ്റ്റിയോഗ്ലോസിഡേ (Osteoglossidae) കുടുംബത്തിൽ പെട്ട ഇവ ബോണിടങ്ങ് എന്നും അറിയപ്പെടുന്നു.
ഓസ്റ്റിയോഗ്ലോസം ബൈസിറോസം അവലംബം
അരോൺ നിംസോവിച്ച് ഇംഗ്ലീഷ് വിലാസം https://ml.wikipedia.org/wiki/Aron_Nimzowitsch
പഴയകാല റഷ്യയിൽ ഉൾപ്പെട്ടിരുന്ന ലാത്വിയയിൽ ജനിച്ച് ഡെന്മാർക്കിനെ പ്രതിനിധീകരിച്ചിരുന്ന ചെസ്സ് ഗ്രാൻഡ്മാസ്റ്ററും ചെസ്സിനെ സംബന്ധിച്ച അനേകം ഗ്രന്ഥങ്ങളുടെ രചയിതാവുമാണ് അരോൺ നിംസോവിച്ച് .
(നവം:7 1886 – 16 മാർച്ച് 1935).
ആധുനിക കളിരീതികളെ നിംസോവിച്ച് ഏറെക്കുറെ സ്വാധീനിച്ചിട്ടുണ്ട്.
നിംസോവിച്ചിന്റെ പിതാവുതന്നെയാണ് ചെസ്സിൽ ആദ്യപാഠങ്ങൾ അദ്ദേഹത്തെ അഭ്യസിപ്പിച്ചത്.
തത്വശാസ്ത്രം പഠിയ്ക്കുന്നതിനു ജർമ്മനിയിലേയ്ക്കു പോയ നിംസോവിച്ച് പഠനം മുഴുമിപ്പിക്കാതെ ചെസ്സിൽ പൂർണ്ണസമയം ആകൃഷ്ടനാകുകയാണ് ചെയ്തത്.
1906 ൽ മ്യൂണിക്കിൽ വച്ച് ആദ്യമായി ഒരു അന്താരാഷ്ട്രമത്സരം വിജയിയ്ക്കുകയും ചെയ്തു.
1917 റഷ്യൻ വിപ്ലവകാലത്ത് ബാൾട്ടിക് യുദ്ധമുഖത്തായിരുന്ന നിംസോവിച്ച് യുദ്ധമേഖലയിൽ നിന്നും ഭ്രാന്ത് അഭിനയിച്ച് രക്ഷപെടുകയായിരുന്നു.
മത്സരരംഗത്ത്
1927 മുതൽ 1931 വരെയുള്ള കാലയളവിൽ  ഏറ്റവും മികച്ച കളിക്കാരിൽ അലഖീനും , കാപബ്ലാങ്കയ്ക്കും പിന്നിലായി നിംസോവിച്ചിനെ പരിഗണിച്ചിരുന്നു.
അന്നത്തെ കളിരീതികളിൽ നിന്നും വ്യതിചലിച്ച് പരീക്ഷണാത്മകമായ ചില രീതികൾക്ക് നിംസോവിച്ച് തുടക്കമിടുകയുണ്ടായി.
ചെസ്സിലെ ചില പ്രതിരോധ,വ്യതിചലനങ്ങൾക്കും നിംസോവിച്ചിന്റെ പേരു നൽകപെട്ടിട്ടുണ്ട്.
നിംസോ-ഇന്ത്യൻ പ്രതിരോധംഅതിലൊന്നാണ് .
(1.d4 Nf6 2.c4 e6 3.Nc3 Bb4) .
1 .e4 Nc6 എന്നത്  നിംസോവിച്ച് പ്രതിരോധം ആയി അറിയപ്പെടുന്നു.
പുറംകണ്ണികൾ അരോൺ നിംസോവിച്ച് player profile at ChessGames.com A.N.'s Alternative Spellings of Names Nimzowitsch related articles Kmoch, Hans (2004).
Grandmasters I Have Known: Aaron Nimzovich ( PDF ).
Cómo me convertí en gran maestro y otros escritos "How I became grandmaster" and other writings, in Spanish.
അരൻസിനി ഇംഗ്ലീഷ് വിലാസം https://ml.wikipedia.org/wiki/Arancini
തക്കാളിസോസും ഉരുളക്കിഴങ്ങും മസാലകളും ചേർത്ത് കൊത്തിയരിഞ്ഞ ഇറച്ചികഷണങ്ങളെ ദീർഘനേരം വേവിച്ചെടുത്ത് ആ മിശ്രിതം അരിഉണ്ടകൾക്കുള്ളിൽ നിറച്ച് അതിനെ റൊട്ടിപ്പൊടിയുപയോഗിച്ച് പൊതിഞ്ഞ് നന്നായി എണ്ണയിൽ പൊരിച്ചെടുക്കുന്ന ഒരു ഇറ്റാലിയൻ പലഹാരമാണ് അരൻസിനി ( [aranˈtʃiːni] ചരിത്രം An open arancino, showing the rice and ragù stuffing
പത്താം നൂറ്റാണ്ടിൽ സിസിലി ദ്വീപ് അറബ് ഭരണത്തിൻ കീഴിലായിരുന്നപ്പോഴാണ് അരാൻസിനി ഉത്ഭവിച്ചതെന്ന് പറയപ്പെടുന്നു.
സിസിലിയിലെ പലേർമോ, സിറാക്കുസ, ട്രപാനി നഗരങ്ങളിൽ, ഡിസംബർ 13 ന് സാന്താ ലൂസിയയുടെ വിരുന്നിന് ഒരുക്കുന്ന പരമ്പരാഗത ഭക്ഷണമാണ് അരൻസിനി.
അന്നേദിവസം റൊട്ടിയും പാസ്തയും കഴിക്കാറില്ല.
കടുത്ത ക്ഷാമം ഒഴിവാക്കിക്കൊണ്ട് 1646-ൽ സാന്താ ലൂസിയയുടെ ദിനത്തിൽ ധാന്യ വിതരണ കപ്പലിന്റെ വരവിനെ ഇത് ഓർമ്മിപ്പിക്കുന്നു.
ഇന്ന്, ആധുനിക ഇറ്റാലിയൻ ഭക്ഷണ സംസ്കാരത്തിൽ ഈ ഭക്ഷണത്തിന്റെ ജനപ്രീതി വർദ്ധിച്ചുകൊണ്ടിരിക്കുമ്പോൾ, അരൻസിനി വർഷം മുഴുവനും മിക്ക സിസിലിയൻ ഭക്ഷണശാലകളിലും, പ്രത്യേകിച്ച് പലേർമോ, മെസീന, കാറ്റാനിയ എന്നിവിടങ്ങളിൽ കാണപ്പെടുന്നു.
ഫെഡറിക്കോ II ഡി സ്വെവിയയുടെ വേട്ടയാടൽ വേളയിൽ നൽകാനാണ് ഈ വിഭവം പരമ്പരാഗതമായി സൃഷ്ടിച്ചത്.
ഇതും കാണുക Italian cuisine Sicilian cuisine List of Sicilian dishes List of stuffed dishes Pani ca meusa – another example of Sicilian street food അവലംബം പുറം കണ്ണികൾ അരൻസിനി എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Arancino recipe at BBC Food
അണുശക്തി ഇംഗ്ലീഷ് വിലാസം https://ml.wikipedia.org/wiki/Nuclear_power പ്രമാണം:Susquehanna steam electric station.jpg സുസ്ക്വെഹന്ന ആണവനിലയം
അണുക്കളുടെ കേന്ദ്രത്തിന് മാറ്റം വരുത്തി ഊർജ്ജം ഉൽപ്പാദിപ്പിക്കുന്നതിനെയാണ്‌ അണുശക്തി എന്നു പറയുന്നത്.
ആണവനിലയങ്ങളിലെ റിയാക്റ്ററുകളിൽ നിയന്ത്രിതമായ രീതിയിൽ അണുവിഘടനം നടത്തിയാണ് വിദ്യുച്ഛക്തിയുടെ രൂപത്തിൽ അണുശക്തിയുല്പാദിപ്പിക്കുന്നത്.
അണുവിഘടനം നടക്കുമ്പോഴുണ്ടാകുന്ന താപോർജ്ജം ഉപയോഗിച്ച് വെള്ളം തിളപ്പിച്ച് നീരാവിയാക്കുകയും ഈ നീരാവി ഉപയോഗിച്ച് വൈദ്യുതജനിത്രവുമായി ബന്ധിപ്പിച്ചിരിക്കുന്ന ടർബൈനെ കറക്കിയാണ് വൈദ്യുതിയുണ്ടാക്കുന്നത്.
റിയാക്റ്ററുകൾ
രണ്ടുതരത്തിലുള്ള റിയാക്റ്ററുകളുണ്ട്.
ഫിഷൻ റിയാക്റ്റർ - അണുവിഘടനം മുഖേനയാണ് ഇതിൽ വൈദ്യുതി ഉല്പാദിപ്പിക്കപ്പെടുന്നത്.
പൊതുവേ ആണവറിയാക്റ്റർ എന്നു പറയുന്നത് ഫിഷൻ റിയാക്റ്ററിനെയാണ്.
ഫ്യൂഷൻ റിയാക്റ്റർ - അണുസംയോജനം മുഖേനയാണ് ഇത്തരം റിയാക്റ്ററുകൾ പ്രവർത്തിക്കുന്നത് .
തെർമോന്യൂക്ലിയർ റിയാക്റ്റർ എന്നും ഇത് അറിയപ്പെടുന്നു.
വൈദ്യുതോൽപ്പാദനത്തിനോടൊപ്പം മറ്റൊരു ന്യൂക്ലിയർ റിയാക്ഷനാവശ്യമായ ഇന്ധനം പ്രവർത്തനസമയത്ത് ഉല്പാദിപ്പിക്കുകയും ചെയ്യുന്ന തരത്തിലുള്ള ഫിഷൻ റിയാക്റ്ററാണ് ബ്രീഡർ റിയാക്റ്റർ .
റിയാക്റ്ററുകളിൽ അണുസം‌യോജനത്തിനോ വിഘടനത്തിനോ ഉപയോഗിക്കുന്ന പദാർത്ഥങ്ങളെയാണ്‌ ആണവ ഇന്ധനം എന്നു പറയുന്നത്.
യുറേനിയം , പ്ലൂട്ടോണിയം എന്നിങ്ങനെ അണുഭാരമേറിയ മൂലകങ്ങളാണ്‌ ആണവറിയാക്റ്ററുകളിൽ ഇന്ധനമായി ഉപയോഗിക്കുന്നത്.
അവലംബം ഡോർലിങ് കിൻഡർസ്ലെയ് - കൺസൈസ് എൻസൈക്ലോപീഡിയ സയൻസ് - ലേഖകൻ: നീൽ ആർഡ്‌ലി ↑ http://hyperphysics.phy-astr.gsu.edu/Hbase/nucene/fusrea.html
അണുശക്തിനഗർ ഇംഗ്ലീഷ് വിലാസം https://ml.wikipedia.org/wiki/Anushakti_Nagar
മുംബൈയിൽ ഭാഭാ ആണവ ഗവേഷണ കേന്ദ്രത്തിനു സമീപം സ്ഥിതി ചെയ്യുന്ന ഒരു ടൗൺഷിപ്പ് ആണ് അണുശക്തി നഗർ .
പ്രധാനമായും ഇവിടെയുള്ളത് ആണവോർജ്ജ വകുപ്പിനു കീഴിലുള്ള വിവിധ സ്ഥാപനങ്ങളിലെ ജീവനക്കാരുടെ ഔദ്യോഗിക വസതികളാണ്.
ലോകത്തിലെ തന്നെ ഏറ്റവും വലിയ ശാസ്ത്രസമൂഹം എന്ന വിശേഷണം അണുശക്തി നഗറിനുള്ളതാണ് .